Orleanlı Mariya Luiza Elizabet
Orleanlı Mariya Luiza Elizabet (fr. Marie-Louise-Élisabeth d'Orléans; 20 avqust 1695[…], Versal sarayı – 21 iyul 1719[…]) — Orlean hersoqu II Filippin qızı, Berri hersoqinası. 20 avqust 1695-ci ildə Versal sarayında dünyaya gəldi. Atası Orlean hersoqu II Filipp, anası isə Fransa kralı XIV Lüdovikin nigahdan kənar qızı Fransiska Mariyadır. 29 iyul 1696-cı ildə Sen-Klu sarayında vəftiz edildi. Uşaqlıq illərində müxtəlif xəstəliklərdən əziyyət çəkdi. XIV Lüdovikin yeganə varisi dofen Lüdovikin kiçik oğlu Berri hersoqu Karlla evlənməsi müzakirə edildi. Roma papasından gələn icazənin ardından cütlük 6 iyul 1710-cu ildə Versal sarayında evləndi. Cütlüyün 3 övladı doğulsa da, bunlar çox yaşamadı. Ölü doğulan bir qız uşağı (21 iyul 1711) Karl, Alanson hersoqu (26 mart 1713 - 16 aprel 1713) Mariya Luiza Elizabet (16 iyun 1714 - 17 iyun 1714) 5 may 1714-cü ildə ərinin ov əsnasında yaralanıb ölməsinin ardından, dul qalan Mariya Luiza Elizabet Parisdə yaşamağa davam etdi. Gənc yaşda dul qalmasına baxmayaraq yaşadığı sarayda əyləcəli ziyafətlər təşkil etməyə başladı. Babası XIV Lüdovikin vəfatından sonra, atası II Filipp uşaq kral XV Lüdovikin naibi olaraq təyin edildi. Məhz bu dövrdə Mariya Luiza Elizabetin atasıyla ensest bir münasibət saxladığı ilə bağlı şayələr yayılmağa başlandı. Üstəlik, Berri hersoqinasının bu münasibətlərdən bir neçə dəfə hamilə qaldığı da iddia olundu. Bu şayələrin yayıldığı ərəfədə 21 iyul 1719-cu ildə vəfat etdi və cənazəsi Sen-Deni bazilikasına dəfn olundu.